রোমান সম্রাটরা সেই ধর্মে বিশ্বাসী হয়ে ওঠেন। পরবর্তীকালে ভ্যাটিকান সিটিতে ক্যাথলিক খ্রিস্ট সম্প্রদায়ের প্রধান নেতা পোপের সাম্রাজ্য গড়ে ওঠে। বলা হয়ে থাকে সেন্ট ভ্যালেনটাইনের নাম অনুসারেই পোপ প্রথম জুলিয়াস ৪৯৬ খ্রিস্টাব্দে ১৪ ফেব্রুয়ারিকে সেন্ট ভ্যালেনটাইনস ডে হিসেবে ঘোষণা করেন। ইন্টারনেট ঘাটলে ইতিহাসে আরো একজন ভ্যালেনটাইনের নাম পাওয়া যায়। যুবকদের বিয়ে করতে রোমান সম্রাট ক্লডিয়াস নিষেধ করেছিলেন কারণ যুদ্ধের জন্য ভালো সৈন্য সংগ্রহ করা দরকার। কিন্তু এই ভ্যালেনটাইন নিয়ম ভেঙে প্রেম ও বিয়ে করেন। ফলে তার মৃত্যুদণ্ড হয়। কিন্তু এই কাহিনীর ভিত্তি দুর্বল। বরং সেন্ট ভ্যালেনটাইনের মানবপ্রেম ও ঔদার্যের ইতিহাসটিই মহিমান্বিত। ইন্টারনেট ভিত্তিক বিভিন্ন তথ্য-উপাত্ত এবং বই-পুস্তক ঘেটে সন্ত ভ্যালেনটাইনের ধর্মীয় দৃষ্টিভঙ্গি সম্পর্কে আমরা যা জেনেছি তা এখানে উপস্থাপন করা হলো।